ບັນດາຜູ້ນຳຢູໂຣບ ບັນລຸຂໍ້ຕົກລົງການປ່ຽນແປງຂອງດິນຟ້າອາກາດ
ບັນດາສະມາຊິກປະດທດຢູໂຣບ ທັງໝົດ 27 ປະເທດໄດ້ໄດ້ບັນລຸຂໍ້ຕົກລົງ ເພື່ອຫລຸດການປ່ອຍອາຍພິດເຮືອນແກ້ວລົງຢ່າງໜ້ອຍ 55 ເປີເຊັນ.
ບັນດາຜູ້ນຳຂອງສະຫະພາບຢູໂຣບໄດ້ບັນລຸຂໍ້ຕົກລົງທີ່ມີການຕໍ່ສູ້ກັນຢ່າງດຸເດືອດໃນ ວັນສຸກມື້ນີ້ ເພື່ອຫລຸດການປ່ອຍອາຍພິດເຮືອນແກ້ວລົງຢ່າງໜ້ອຍ 55 ເປີເຊັນ ໃນທ້າຍ ທົດສະວັດນີ້ເມື່ອທຽບໃສ່ລະດັບຂອງປີ 1990, ໂດຍຫລີກລ້ຽງການປະເຊີນໜ້າກັບທາງ ຕັນທີ່ອັບອາຍຂາຍໜ້າຢູ່ໃຫຍ່ກ່ອນຈະຮອດກອງປະຊຸມສະພາບອາກາດຂອງອົງການ ສະຫະປະຊາຊາດໃນທ້າຍອາທິດນີ້ ຫລັງຈາກການປຶກສາຫາລືກັນເປັນເວລາຍາວນານໝົດຄືນໃນກອງປະຊຸມສຸດຍອດທີ່ ຈັດຂຶ້ນສອງວັນຂອງພວກເຂົາເຈົ້າທີ່ນະຄອນບຣັສເຊິລສ໌ແລ້ວ, ປະເທດສະມາຊິກທັງ ໝົດ 27 ປະເທດໄດ້ອະນຸມັດຂໍ້ສະເໜີຂອງຄະນະກຳມາທິການບໍລິຫານສະຫະພາບ ຢູໂຣບເພື່ອເຮັດໃຫ້ເປົ້າໝາຍໃນລະດັບກາງຂອງກຸ່ມໃຫ້ ເຂັ້ມງວດຂຶ້ນ ໃນເສັ້ນທາງໄປ ສູ່ຄວາມກໍ້າເກິ່ງກັນທາງດິນຟ້າອາກາດໃນກາງສະຕະວັດນີ້, ພາຍຫລັງທີ່ກຸ່ມປະເທດ ທີ່ອີງອາໄສຕໍ່ຖ່ານຫີນລັ່ງເລໃຈນັ້ນ ໄດ້ຍອມຮັບທີ່ຈະສະໜັບສະໜູນເປົ້າໝາຍທີ່ມີ ການປັບປຸງນີ້ 5 ປີຫລັງຈາກຂໍ້ຕົກລົງປາຣີ, ສະຫະພາບຢູໂຣບຕ້ອງການເປັນຜູ້ນຳໃນການຕໍ່ສູ້ກັບ ພາວະໂລກຮ້ອນ ເຖິງຢ່າງໃດກໍ່ຕາມ, ຜູ້ນໍາ ແລະລັດຖະບານຂອງປະເທດ ໃນກຸ່ມ ດັ່ງກ່າວ ບໍ່ສາມາດຕົກລົງກັນໄດ້ກ່ຽວກັບເປົ້າໝາຍໃໝ່ໃນຄັ້ງແລ້ວນີ້ໃນຕອນທີ່ພວກ ເພິ່ນພົບປະກັນໃນເດືອນຕຸລາຜ່ານມາ, ສ່ວນໃຫຍ່ແມ່ນຍ້ອນຄວາມກັງວົນດ້ານການ ເງິນຂອງບັນດາປະເທດຕາເວັນອອກກ່ຽວກັບເງິນທຶນແລະການຈັດການໃນການທໍາ ການຂ້າມຜ່ານສີຂຽວນັ້ນ